EkBass/fiwiki-20250220-pages-articles huggingface dataset:
Norris

Norris on muun muassa seuraavien henkilöiden sukunimi: * Arthur Norris, brittiläinen tennispelaaja * Bessie Regina Norris, Betty Wright (1953–2020), yhdysvaltalainen laulaja, lauluntekijä, sovittaja ja musiikkituottaja * Christopher Foxley-Norris (1917–2003), brittiläinen ilmavoimien upseeri * Chuck Norris (s. 1940), yhdysvaltalainen elokuvanäyttelijä ja karateka * Clint Norris, yhdysvaltalainen basisti ja taustalaulaja * Colin Norris (s. 1976), brittiläinen sairaanhoitaja ja sarjamurhaaja * Daran Norris (s. 1964), yhdysvaltalainen näyttelijä * Dean Norris (s. 1963), yhdysvaltalainen näyttelijä * Dwayne Norris (s. 1970), kanadalainen jääkiekkoilija * Frank Norris (1870–1902), yhdysvaltalainen kirjailija ja sotakirjeenvaihtaja * Frederick "Fred" Norris (1921–2006), brittiläinen kestävyysjuoksija * George Norris (1861-1944), yhdysvaltalainen poliitikko * John Norris (1657–1711), englantilainen filosofi ja runoilija * John Norris (1670/71–1749), brittiläinen amiraali * Joshua Norris (s. 1999), yhdysvaltalais-kanadalainen jääkiekkoilija * Lando Norris (s. 1999), brittiläinen moottoriurheilija * Marcus Norris (s. 1974), yhdysvaltalais-kroatialainen koripalloilija * Mike Norris (s. 1963), yhdysvaltalainen elokuvanäyttelijä * Moran Norris (s. 1978), yhdysvaltalainen amerikkalaisen jalkapallon pelaaja * Rex Norris (1899–1980), intialainen maahockeypelaaja * Richard Norris (1931–2012), brittiläinen maahockeypelaaja * Roger Norris-Green (s. 1938), englantilais-australialainen kirjailija * Terry Norris (s. 1967), yhdysvaltalainen nyrkkeilijä
Veikko Leistén

Veikko Edvard Leistén (26. helmikuuta 1896 Alavus – 19. joulukuuta 1970 Helsinki) oli suomalainen arkkitehti. ==Elämäkerta== Leisténin vanhemmat olivat liikennetarkastaja Petter Arthur Aleksander Leistén ja Lea Zuleima Swan. Hänen veljensä oli teatterinjohtaja ja kirjailija Topo LeisteläGeni.com : Veikko Edvard Leistén. Leistén avioitui Irja Avellanin kanssa, heidän pojastaan Jaakko Juhani Mario Leisténistä tuli hermo- ja mielitauteihin erikoistunhut lääkäri. Leistén kirjoitti ylioppilaaksi Lahden yhteiskoulusta 1917 ja valmistui arkkitehdiksi Teknillisestä korkeakoulusta 1922. Leistén teki opintomatkoja Italiaan vuosina 1925–1929. Hän aloitti työuransa Arkkitehtitoimisto Oiva Kallion palveluksessa 1922–1923 ja työskenteli sitten toimistoarkkitehtina Väinö Vähäkallion palveluksessa vuosina 1923–1931 ja toimistoarkkitehtina Kulutusosuuskuntien Keskusliitossa 1931–1937. Hänellä oli oma arkkitehtitoimisto vuodesta 1938. Kuka kukin on 1954 (Projekt Ruuneberg) Leistén osallistui Suomen sisällissotaan ja toiseen maailmansotaan.Muistokirjoitus, Helsingin Sanomat 22.12.1970 sivu 9. ==Töitä== Leistén suunnitteli muun muassa teollisuus- ja asuinrakennuksia, Elannon tavaratalon Helsinkiin 1952 (Aleksanterinkatu 9) sekä laatinut korjaussuunnitelmat Vehkalahden ja Suomenlinnan kirkkoihin.Diplomi-insinöörit ja arkkitehdit 1965, Suomen teknillinen seura ja Tekniska föreningen i Finland 1965.Kuka kukin on 1966, Otava 1966. Hän suunnitteli myös MTK:n järjestöopiston Espooseen. Tiedosto:Hamina sankarimuistomerkki.JPG|Sankarimuistomerkki, 1952, Hamina. Tiedosto:Oravainen sankarimuistomerkki.JPG|Oravaisten sankarimuistomerkki, 1954, Vöyri. ==Lähteet== Luokka:Suomalaiset arkkitehdit Luokka:Vuonna 1896 syntyneet Luokka:Vuonna 1970 kuolleet
Tommi Mäkelä

Tommi Kalervo Mäkelä (s. 1954) on suomalainen taidemaalari. Hänen töistään on sanottu, että hän tiivistää harmaan ja mustan värejä käyttävissä maalauksissaan havaintoja muutamiin arkkityyppisiin symboleihin. Teokset ovat puolittain abstrakteja värikenttiä sisältäviä maalauksia, joiden sisältö syntyy väri- tai valotapahtuman aistimisesta.WSOY Iso tietosanakirja 6, s. 315, WSOY 1997 ISBN 951-0-20163-4 == Lähteet == Luokka:Suomalaiset taidemaalarit Luokka:Vuonna 1954 syntyneet Luokka:Elävät henkilöt
Bonner

Bonner on muun muassa seuraavien henkilöiden sukunimi: * Gemma Bonner (s. 1991), englantilainen jalkapalloilija * Jelena Bonner (1923–2011), venäläinen ihmisoikeusaktivisti * Jo Bonner (s. 1959), yhdysvaltalainen republikaanipoliitikko * Juke Boy Bonner (1932–1978), yhdysvaltalainen blueslaulaja, huuliharpisti ja kitaristi * Matt Bonner (s. 1980), yhdysvaltalainen koripalloilija * Pat Bonner (s. 1960), irlantilainen jalkapallomaalivahti.
It’s Great, It’s Ray Smith

It’s Great, It’s Ray Smith on Ray Smithin kokoelma-albumi, jonka kappaleet on äänitetty 1950-luvun lopussa ja 1960-luvun alussa. Kappaleista menestynein on Top Twenty -hitti ”Rockin’ Little Angel” vuodelta 1960. Monoäänisen albumin on julkaissut Judd Records, joka on osa Georgian Atlantassa toimivaa National Recording Corporationia (NRC). NRC on huolehtinut levyn jakelusta. == Kappaleet == Sivu 1. # You Made a Hit # Why, Why, Why # Rockin’ Bandit # So Young # Right Behind You Baby # Sail Away # Candy Doll # Let Your Self Go (tai Let Yourself Go) # Johnny the Hummer # Did We Have a Party Sivu 2. # Rockin’ Little Angel # Rebound # Makes Me Feel Good # That’s All Right # Little Miss Blue # Blonde Hair, Blue Eyes (tai Blond Hair Blue Eyes) # Put Your Arms Around Me Honey # Robin the Cradle # Nice Guy # Rockin Robin (tai Rockin’ Robin) Kappaleiden julkaisija on BMI. == Lähteet == * LP It’s Great, It’s Ray Smith (Judd Records 75-002) Luokka:Vuoden 1975 kokoelma-albumit Luokka:Yhdysvaltalaiset albumit
Oskari Paatela

Oskari Paatela (vuoteen 1906 Frans Oskar Pavén; 14. syyskuuta 1888 Helsingin maalaiskunta – 25. helmikuuta 1952 Vaasa) oli suomalainen taidemaalari. == Elämäkerta == Paatela kirjoitti ylioppilaaksi 1907 ja aloitti opinnot Helsingin yliopiston maatalous-metsätieteellisessä osastossa. Samaan aikaan hän oli myös yliopiston piirustuslaitoksella Eero Järnefeltin oppilaana. Kiinnostus kuvataiteisiin syrjäytti opiskelun yliopistossa ja Paatela opiskeli Suomen Taideyhdistyksen piirustuskoulussa 1908–1910. Vuonna 1910 hän matkusti taidemaalari Eero Snellmanin kanssa Pariisiin, jossa haki oppia Académie Colarossista ja Académie de la Grande Chaumièresta. Paatela palasi 1913 Pariisiin ja opiskeli Académie Libressä. Paatelan tyyli vaihteli Anders Zorn -vaikutteisesta realismista eleganttiin koristeellisuuteen. Hän maalasi muun muassa alttaritaulut Virolahden kirkkoon (1914), Alavuden kirkkoon (1914) ja Helsingin vapaakirkkoon (1929). Hänen muita töitään ovat Helsingin NMKY:n juhlasalin fresko (1915) ja Kallion kirjaston lasimaalaus (1923). Paatela avioitui 1917 Anna Bromsin kanssa ja he pitivät yhdessä kehysliikettä. Se piti kuitenkin lopettaa ja Paatela sai vuoden viransijaisuuden Taideyhdistyksen piirustuskoulusta. Paatela toimi koulun johtajaopettajana 1921–1923, mutta hänen oli vaikea työskennellä kellon mukaan. Paatelan vaimo kuoli 1927, minkä jälkeen Paatela alkoholisoitui ja kadotti elämänhallintansa. Paatela avioitui uudelleen Marja Laina Eskolan kanssa ja heille syntyi vuonna 1931 tytär Marianne, josta tuli lastentauteihin erikoistunut lääkäri. Uusi avioliitto kesti vuodet 1930–1933. Paatela maalasi edelleen muotokuvia, mutta vähitellen työskentely hiipui. Elämänsä loppuajan hän oli ystäviensä hoidossa Vaasassa. Oskari Paatelan veljet Jussi Paatela ja Toivo Paatela olivat tunnettuja arkkitehteja. ==Lähteet== ==Kirjallisuutta== * Tirranen, Hertta (toim.): Suomen taiteilijoita Alvar Cawénista Wäinö Aaltoseen: Elämäkertoja. Porvoo: WSOY, 1955 * Valkonen, Olli (toim.): Taidetta vanhasta Viipurista. Helsinki: Viipuri-säätiö, 2004. ISBN 952-91-6929-9 * Valkonen, Olli: Maalaustaiteen murros Suomessa 1908–1914: Uudet suuntaukset maalaustaiteessa, taidearvostelussa ja taidekirjoittelussa. Jyväskylän yliopisto, 1973. ISBN 951-677-127-0 ==Aiheesta muualla== * Kuka kukin on 1954 (Runeberg.org). * *Oskari Paatela Valtion taidemuseon kokoelmissa. *Kirjav@ – Kansallisgallerian kirjaston kokoelmatietokanta: Oskari Paatela. Luokka:Suomalaiset taidemaalarit Luokka:Vuonna 1888 syntyneet Luokka:Vuonna 1952 kuolleet
Ray Smith

Ray Smith (s. 30. lokakuuta 1935 Paducah, Kentucky) oli yhdysvaltalainen laulaja ja muusikko. Hän levytti Memphisissä 1950-luvun lopussa ja 1960-luvun alussa Sun Recordsille ja Judd Recordsille ja tämän lisäksi sekä omalla ja useilla muilla nimillä sellaisille Yhdysvaltain eteläisille levymerkeille kuin Infinity, Imperial, NRC ja Cinnamon. Smith aloitti kantrimuusikkona ja on toiminut sessiopianistina myös rock- ja pop-musiikin alueilla. Hän sai suurimman hittinsä Judd-levymerkillä, jolle hän levytti mm. kappaleet Blond Hair Blue Eyes sekä Top Twenty -hitin Rockin' Little Angel (Judd 1016) vuonna 1960. Smith levytti sitten albumeita Judd- ja Crown-levymerkeille, mutta suosio ei ollut samaa luokkaa kuin aikaisemmin. Sun Recordsin artistina Ray Smith oli kaksi kertaa Judd-hittiensä molemmin puolin. == Lähteet == * LP It's Great, It's Ray Smith (Judd Records 75-002) Luokka:Yhdysvaltalaiset laulajat Luokka:Vuonna 1935 syntyneet Luokka:Kuolinvuosi puuttuu
Don’t Worry Baby (The Tokens)

Don't Worry Baby on The Beach Boys -yhtyeen vuonna 1964 levyttämä kappale, ja sen on versioinut myös tässä esillä oleva The Tokens Buddah-levymerkillä. Nimikappaleen on tuottanut yhtye itse Bright Tunes -yhtiölle. Äänittäjänä on ollut Gene Radice ja sovittajana ja orkesterin johtajana Norm Bergen. Kääntöpuolen kappaleen tuotanto ja sovitus on yhtyeen omaa käsialaa yhtiölle Bright Tunes Productions. == Singlen kappaleet == 1\. Don't Worry Baby – 2:53 : (Wilson – Christian – Tokens) : Irving Music (BMI) 2\. Some People Sleep – 1:55 : (Mitch Margo) : Bright Tunes Music (ASCAP) == Katso myös == * The Beach Boys: "Don't Worry Baby" (1964) == Lähteet == * The Tokens s. Don't Worry Baby (Buddah Records BDA 159) Luokka:The Beach Boysin kappaleet
W-luokka (hävittäjä)

W-luokka oli Britannian kuninkaallisen laivaston vuoden 1942 hätäohjelman () kahdeksan hävittäjän muodostama alusluokka, jonka alukset muodostivat aluksi saattuepalveluksessa niin kutsutun 9. hätälaivueen (). == Alukset == Alukset olivat toisinto V-luokan aluksista, mutta niissä oli uudistettu tulenjohtojärjestelmä. Kuninkaallisen laivaston W-luokan hävittäjätWhitley, M. J. s. 134 Nimi Telakka Kölinlasku Vesille Valmis Kohtalo HMS Kempenfelt (ex- HMS Valentine) John Brown and Company, Clydebank 24. kesäkuuta 1942 18. maaliskuuta 1943 25. lokakuuta 1943 Jugoslavian laivastolle 1956 nimellä Kotor romutettu 1971 HMS Wager John Brown 20. marraskuuta 1942 1. marraskuuta 1943 14. huhtikuuta 1944 Jugoslavian laivastolle 1956 nimellä Pula HMS Wakeful (ex- HMS Zebra) Fairfield Shipbuilding and Engineering Company, Govan 3. kesäkuuta 1942 30. kesäkuuta 1943 17. helmikuuta 1944 romutettavaksi 5. heinäkuuta 1971 HMS Wessex (ex- HMS Zenith) Fairfield 20. lokakuuta 1942 2. syyskuuta 1943 11. toukokuuta 1944 Etelä-Afrikan laivastolle 29. maaliskuuta 1950 nimellä Jan van Riebeeck HMS Whelp Hawthorn Leslie and Company 1. toukokuuta 1942 3. kesäkuuta 1943 26. huhtikuuta 1944 Etelä-Afrikan laivastolle 1952 nimellä Simon van der Stel romutettu 1976 Durbanissa HMS Whirlwind Hawthorn Leslie 31. heinäkuuta 1942 30. elokuuta 1943 20. heinäkuuta 1944 haaksirikkoutunut 28.-29. lokakuuta 1974 HMS Wizard Vickers Armstrong, Barrow-in-Furness 14. syyskuuta 1942 29. syyskuuta 1943 30. maaliskuuta 1944 romutettavaksi 7. maaliskuuta 1967 HMS Wrangler Vickers Armstrong 23. syyskuuta 1942 30. joulukuuta 1943 17. heinäkuuta 1944 Etelä-Afrikan laivastolle 29. marraskuuta 1956 nimellä Vrystaat == Katso myös == *Tyypin 15 fregatti ==Lähteet== * * * ===Viitteet=== *
Espanjan talous

Espanjan talous on noin 1,65 biljoonan dollarin (2024) suuruinen markkinatalous, joka painottuu palveluihin ja teollisuuteen. Asukasta kohden laskettuna bruttokansantuote on korkea, mutta kuitenkin alempi kuin läntisen Keski-Euroopan maissa. Alueelliset erot ovat suuret. Espanjalaisten tuloerot ovat EU:n keskiarvoa korkeammat, gini-kerroin oli 34,1 vuonna 2017. Maan väkiluku on noin 47 miljoonaa, ja kansantalouteen tuovat merkittävän lisän vuosittaiset yli 80 miljoonaa matkailijaa. Espanja kuuluu Euroopan unioniin ja euroalueeseen. == Talouskehitys == Espanjan talous kasvoi vuodesta 1980 vuoteen 2008 lukuun ottamatta 1990-luvun alkupuoliskon syvää taantumaa. Vuonna 2008 maa ajautui lamaan josta se nousi vasta seuraavan vuosikymmenen aikana. Asukasta kohden laskettu bruttokansantuote oli vuonna 2015 hieman matalampi kuin vuonna 2010 (vuoden 2011 hintoihin). Vuonna 2020 Espanjan bruttokansantuote putosi noin yhdeksäsosan, vuonna 2021 talous kasvoi voimakkaasti ja seuraavina vuosina kasvu on jatkunut maltillisena. == Elinkeinot == Espanjan merkittävimpiä teolliisuudenaloja ovat tekstiilit ja jalkineet, elintarvikkeet, metallit, kemikaalit, laivat, autot, koneet, työkalut sekä turismi. Maan merkittävimmät luonnonvarat ovat kivihiili, rautamalmi, uraani, ligniitti, elohopea, lyijy, sinkki ja kupari. == Pankkijärjestelmä == Espanjan suurimmat pankit ovat Banco Santander ja BBVA. Vuonna 2012 keskusteltiin pankkien avuntarpeesta ja niille tehtiin stressitestejä. Espanja ilmoitti että suurimmat pankit eivät tarvitse apua, minkä tulkittiin tarkoittavan että ongelmat ovat paikallispankeissa. == Turismi == Vuonna 2010 Espanjan turismi toi maailman maista toiseksi suurimmat tulot (Yhdysvaltojen jälkeen). Ulkomaalaisten matkailijoiden määrässä se oli neljäntenä edellään Ranska, Yhdysvallat ja Kiina. Turismin osuus kansantuotteesta on 11 % ja työllistää noin kaksi miljoonaa ihmistä == Autoteollisuus == Espanja on maailman viidenneksi ja Euroopan kolmanneksi suurin autojen valmistaja, ja autot ovatkin yksi maan tärkeimmistä vientituotteista koneiden ja hedelmien ohella. Monikansallisten suuryritysten tehtaita ovat Ford España, Opel España ja SEAT. Tunnetuin automerkki on SEAT ja Santana Motor on merkittävä autojen, työkoneiden ja trukkien valmistaja. Myös muita tunnettuja automerkkejä tehdään Espanjassa. == Työllisyys == Espanjan virallinen työttömyysaste on ollut 2010-luvulla erittäin korkea, jopa noin neljännes työvoimasta on tilastoitu työttömäksi. Vuonna 2020 työttömyysaste on Kansainvälisen valuuttarahaston arvion mukaan noin 14 %. Työllisten määrä on 2020-luvun taitteessa noin 20 miljoonaa, kun se vuonna 2013 oli hieman yli 17 miljoonaa. == Valtion talous == Espanjan valtionvelka kasvoi voimakkaasti 2010-luvun alussa ja vuonna 2014 se saavutti sadan prosentin rajan suhteessa bruttokansantuotteeseen. Sen jälkeen talouskasvu on laskenut suhdelukua. Vuonna 2024 valtion bruttovelka on noin 106 prosenttia bruttokansantuotteesta. == Lähteet == == Aiheesta muualla == *España: Economía y demografía *Observatory of Economic Complexity: Spain *
Ilja Tšernousov

Ilja Grigorjevitš Tšernousov (, s. 7. elokuuta 1986 Novosibirsk) on venäläinen maastohiihtäjä. Tšernousov voitti junioreiden maailmanmestaruuden 4 × 10 kilometrin viestissä Rovaniemellä 2005. Saman ikäluokan MM-kilpailuissa Kranjissa 2006 hän sai hopeaa 20 kilometrin yhdistelmäkilpailussa ja 4 × 5 kilometrin viestissä. Alle 23-vuotiaiden MM-kilpailuissa hän oli toinen 15 kilometrin vapaan hiihtotavan kilpailussa Tarvisiossa 2007 ja 30 kilometrin vapaan hiihtotavan yhteislähtökilpailussa Mallesissa 2008. Aikuisten arvokilpailuihin hän osallistui ensimmäisen kerran Sapporon MM-kisoissa 2007 ollen yhdistelmäkilpailussa 31:s. Oslon MM-kisoissa 2011 hän saavutti pronssia yhdistelmäkilpailussa ja oli kahdestoista 50 kilometrillä. Sotšin olympialaisissa 2014 hän saavutti pronssia vapaan hiihtotavan 50 kilometrillä ja oli viides 30 kilometrin yhdistelmäkilpailussa. Falunin MM-kilpailuissa 2015 hän oli 30 kilometrin yhdistelmäkilpailussa viidestoista. Maailmancupdebyytissään Jällivaarassa marraskuussa 2006 Tšernousov oli 15 kilometrin kilpailussa 26:s. Ensimmäiset henkilökohtaiset palkintokorokepaikkansa hän sai kaudella 2009−2010 oltuaan 30 kilometrin yhdistelmäkilpailuissa toinen Rybinskissä ja kolmas Lahdessa. Ensimmäisen voittonsa hän saavutti Rybinskin yhdistelmäkilpailussa helmikuussa 2011. Kaudella 2011–2012 hän oli toinen Rybinskin 15 kilometrin yhteislähtökilpailussa ja 30 kilometrin yhdistelmäkilpailussa. Maailmancupin kokonaiskilpailussa hän oli yhdeksäs. Kaudella 2012–2013 hän sijoittui toiseksi Sotšin yhdistelmäkilpailussa ja kolmanneksi Oslon 50 kilometrin vapaan hiihtotavan yhteislähtökilpailussa. Maailmancupin kokonaiskilpailussa hän sijoittui kuudenneksi. Venäjän voitokkaaseen 4 × 10 kilometrin viestijoukkueeseen hän kuului Davosissa kaudella 2006−2007. Tšernousov on kilpaillut pitkien matkojen Ski Classics -kilpailuissa. Vuoden 2020 jälkeen hän on edustanut Sveitsiä. Tšernousov on naimisissa sveitsiläisen ampumahiihtäjän Selina Gasparinin kanssa. == Lähteet == Luokka:Venäläiset maastohiihtäjät Luokka:Venäläiset olympiamitalistit Luokka:Vuonna 1986 syntyneet Luokka:Elävät henkilöt
Z-luokka (hävittäjä)

Z-luokka oli Britannian kuninkaallisen laivaston vuoden 1942 hätäohjelman () kahdeksan hävittäjän muodostama alusluokka, jonka alukset muodostivat aluksi saattuepalveluksessa niin kutsutun 10. hätälaivueen (). == Alukset == Alukset olivat toisinto V-luokan aluksista, mutta niissä oli uudistettu tulenjohtojärjestelmä. Kuninkaallisen laivaston Z-luokan hävittäjätWhitley, M. J. s. 135 Nimi Telakka Kölinlasku Vesille Valmis Kohtalo HMS Myngs Vickers Armstrong, Tyneside 27. toukokuuta 1942 31. toukokuuta 1943 23. kesäkuuta 1944 Egyptin laivastolle 1955 nimellä El Qaher HMS Zephyr Vickers 13. heinäkuuta 1942 15. heinäkuuta 1943 6. syyskuuta 1944 romutettu heinäkuussa 1958 Dunstonissa HMS Zambesi Cammell Laird, Birkenhead 12. joulukuuta 1942 12. marraskuuta 1943 18. heinäkuuta 1944 romutettu joulukuussa 1959 Briton Ferryssä HMS Zealous Cammell Laird 5. toukokuuta 1942 28. helmikuuta 1944 9. lokakuuta 1944 Israelin laivastolle 1955 nimellä Eilat HMS Zebra William Denny and Brothers, Dunbarton 14. toukokuuta 1942 8. maaliskuuta 1944 3. lokakuuta 1944 romutettu helmikuussa 1959 Newportissa HMS Zenith Denny 19. toukokuuta 1942 5. kesäkuuta 1944 22. joulukuuta 1944 Egyptin laivastolle 1955 nimellä El Fateh HMS Zest John I. Thornycroft and Company, Woolston 21. heinäkuuta 1942 14. lokakuuta 1943 20. heinäkuuta 1944 romutettu 1970 HMS Zodiac Thornycroft 7. marraskuuta 1942 11. maaliskuuta 1944 23. lokakuuta 1944 Israelin laivastolle 1955 nimellä Yaffa == Katso myös == *Tyypin 15 fregatti ==Lähteet== * * * === Viitteet === *
Walrus

Walrus viittaa muun muassa seuraaviin: * USS Walrus, usean Yhdysvaltain laivaston aluksen nimi * Supermarine Walrus, brittiläinen lentovene vuodelta 1933 * Valttu Mursu (Wally Walrus), kuvitteellinen hahmo Nakke Nakuttajassa 1944–1953 * The Walrus kanadalainen aikakauslehti * "Mursu ja puuseppä" ("The Walrus and the Carpenter"), Lewis Carrollin runo kirjassa Liisan seikkailut peilimaailmassa eli Alice Peilintakamaassa. ;Britannian kuninkaallinen laivasto * HMS Walrus (1917), Amiraliteetin W-luokan hävittäjä * HMS Walrus (1945), lentokoneiden kuljetusalus * HMS Walrus (S08), Porpoise-luokan sukellusvene. ;Alankomaiden kuninkaallinen laivasto * Hr. Ms. Walrus (1939), apumiinanraivaaja * Walrus-luokka (1953), sukellusveneluokka * Hr. Ms. Walrus (S802), Walrus-luokan sukellusvene * Walrus-luokka, sukellusveneluokka * Hr. Ms. Walrus (S801), Walrus-luokan sukellusvene
Warrior

Warrior voi tarkoittaa muun muassa seuraavia: * Warrior, panssarivaunu * Warrior, vuoden 2006 elokuva * Warrior, vuoden 2007 elokuva * Warrior, vuoden 2011 elokuva * Warrior, Keshan musiikkialbumi vuodelta 2012 * Warrior, Jessi Freyn musiikkialbumi vuodelta 2019 * ”Warrior”, Amberin kappale, jolla hän edusti Maltaa Eurovision laulukilpailussa 2015 * ”Warrior”, Nina Sublattin kappale, jolla hän edusti Georgiaa Eurovision laulukilpailussa 2015 * Rainbow Warrior, ympäristöjärjestö Greenpeacen laivoja * FC Warrior Valga, tallinnalainen jalkapalloseura * The Ultimate Warrior, yhdysvaltalainen showpainija * Shadow Warrior, videopeli * Warrior Sports, urheiluvälinevalmistaja == Britannian kuninkaallinen laivasto == *Warrior- luokka (ironclad), panssarifregattiluokka *Warrior-luokka (risteilijä), panssariristeilijäluokka * HMS Warrior (1781), 74-tykkinen kolmannen luokan linjalaiva * HMS Warrior (1860), Warrior-luokan ironclad-taistelulaiva * HMS Warrior (1905), Warrior-luokan panssariristeilijä * HMS Warrior (R31), Colossus-luokan lentotukialus *HMS Warrior (tukikohta), Northwoodin laivastoesikunta 1963–1999
Amor de Perdição

Amor de Perdição on portugalilaisen Manoel de Oliveiran ohjaama elokuva vuodelta 1978. Se kertoo rakkaudesta erilaisista maailmoista tulevien ihmisten välillä. Elokuva perustuu Camilo Castelo Brancon 1800-luvulle sijoittuvaan hyperromanttiseen romaaniin Tuhoavaa rakkautta.Amor de Perdição Film Reference Portugalin ulkopuolella elokuvaa on esitetty kuusiosaisena television minisarjana.Amor de Perdição (TV mini-series 1979) IMDB == Pääosissa == == Lähteet == Luokka:Vuoden 1978 elokuvat Luokka:Portugalilaiset elokuvat Luokka:Romanttiset draamaelokuvat Luokka:Romaaneihin perustuvat elokuvat
Chocolate Kings

Chocolate Kings on italialaisen progressiivista rockia esittävän P.F.M:n eli Premiata Forneria Marconin studioalbumi vuodelta 1975. Tuotannosta on vastannut yhtyeen lisäksi Claudio Fabi ja vastaavana tuottajana on toiminut Franco Mamone. Albumista on ilmestynyt seuraavia painoksia: * LP – Numero Uno, ZSLN 55684 (Italia, 1975) * LP – Manticore Records, K 7E1071 (UK, 1976) * LP – Manticore Records, MC 53508 (USA, 1976) * LP – Asylum Records, 7 E 1071 (USA, 1976) * LP – RCA/BMG Ariola, 104.7053 (Brasilia, 1976) * CD – RCA/BMG Ariola, ND 71781 (Italia, 1989) * CD – RCA/BMG Ariola, V 130.007 (Brasilia, 1991) Albumi on äänitetty kesä-heinäkuussa 1975 Milanon Ricordi Studiossa. Äänittäjänä on ollut Gaetano Ria ja masteroijana Arun Chakraverty. Kahden kappaleen sanoituksissa yhtye on tehnyt yhteistyötä Marva Jan Marrowin kanssa. Levykannen ovat suunnitelleet Bob Nisbet, Anthony Telson & Associates. Kansitaiteilija on David Draper. Erityiskiitoksissa on mainittu Gaetano, Marva ja David Leed. Instrumenttitoimittajina ovat olleet JBL, Norlin, Monzino, Slingerland ja Zildjian. == Kappaleet == Sivu 1 # From Under – 7:25 (PFM & Marva Jan Marrow) # Harlequin – 7:40 (PFM) # Chocolate Kings – 4:45 (PFM & Marva Jan Marrow) Sivu 2 # Out of the Roundabout – 7:53 (PFM) # Paper Charms – 8:29 (PFM) == Muusikot == * Franz Di Cioccio – rummut, lyömäsoittimet, taustalaulu * Patrick Djivas – basso (ripper bass) * Franco Mussida – kitarat, taustalaulu * Mauro Pagani – puupuhaltimet, viulu * Flavio Premoli – kosketinsoittimet, taustalaulu * Bernado Lanzetti – laulu == Konsertit == Albumin ilmestymisen aikoihin keväällä 1976 yhtye on kiertänyt Britteinsaarilla ja esiintynyt television musiikkiohjelmasarjassa Old Grey Whistle Test tiistaina 13. huhtikuuta. Kiertueohjelmaan on kuulunut: * 17.4. Folkestone Leas Cliffe Hall * 19.4. Southend Kursaal * 21.4. Guildford Civic Hall * 22.4. Guildhall, Plymouth * 23.4. Colston Hall, Bristol * 24.4. Sheffield City Hall * 25.4. Newcastle City Hall * 26.4. Manchester Free Trade Hall * 27.4. Liverpool Empire * 28.4. Glasgow City Hall * 29.4. Leith Hall, Edinburgh * 30.4. Central Hall, York * 1.5. Nottingham University * 2.5. Hemel Hempstead Pavilion * 3.5. Exeter University * 4.5. Cardiff University * 5.5. Birmingham Town Hall * 6.5. Royal Albert Hall, Lontoo Kiertueella on ollut mukana Backdoor-yhtye, joka oli julkaissut albumin Activate (Warner Bros. K56243). == Lähteet == * P.F.M. LP Chocolate Kings (Asylum Records 7E-1071, 1976) * New Musical Express, 10. huhtikuuta 1976, s. 52 (kokosivunmainos) * PFM Official Website Luokka:Vuoden 1975 albumit Luokka:Italialaiset progressiiviset rockalbumit
Trietyleenitetramiini

Trietyleenitetramiini (C6H18N4) on polyamiini. Yhdistettä käytetään muun muassa muoviteollisuudessa lisäaineena. Yhdisteestä käytetään myös nimiä 3,6-diatsaoktaanietyleenidiamiini, 3,6-diatsaoktaani-1,8-diamiini, trientiini ja TETA. ==Valmistus== Trietyleenitetramiinia valmistetaan yleensä kuumentamalla etyleenidiamiinia ja vastaavia yhdisteitä metallioksidi-, -fosfaatti-, tai -volframaattikatalyytin läsnä ollessa. Näin syntyy yleensä eri amiinien seos, josta trietyleenitetramiini erotetaan tislaamalla.Srivasan Sridhar & Richard G. Carter : "Diamines and Higher Amines, Aliphatic", teoksessa Kirk-Othmer Encyclopedia of Chemical Technology, John Wiley & Sons, New York, 2001.Karsten Eller, Erhard Henkes, Roland Rossbacher & Hartmut Höke: "Amines, Aliphatic", teoksessa Ullmann's Encyclopedia of Industrial Chemistry, John Wiley & Sons, New York, 2002. Trietyleenitetramiinia muodostuu myös etyleenidiamiinin valmistuksen sivutuotteena, kun 1,2-dikloorietaani ja ammoniakki reagoivat. Suoraketjuisen muodon lisäksi teknillinen trietyleenitetramiini sisältää myös yhdisteen haarautuneita tai rengasrakenteisia isomeereja. Vuonna 1999 kilo yhdistettä maksoi 3,33 Yhdysvaltain dollaria. ==Käyttö== Trietyleenitetramiinia käytetään epoksihartsien valmistuksessa, muovien pehmentimissä ja polttoaineiden lisäaineena. Siitä voidaan valmistaa myös väriaineita ja lääkkeitä. Trietyleenitetramiini on nelihampainen ligandi ja kompleksikemiassa yhdisteestä käytetään lyhennettä trien.William L. Howard & David Wilson : "Chelating Agents", teoksessa Kirk-Othmer Encyclopedia of Chemical Technology, John Wiley & Sons, New York, 2001. Metallien kelaatio-ominaisuuteen perustuu myös yhdisteen käyttö lääketieteessä. Sitä käytetään Wilsonin taudin hoitoon, koska se muodostaa kelaatin kuparin kanssa ja näin estää kuparin imeytymistä ja parantaa ylimääräisen kuparin erittymistä kehosta virtsan mukana. ==Turvallisuus== Trietyleenitetramiini ärsyttää hengitysteitä ja silmiä. Se on vahvasti emäksistä ja voi aiheuttaa syöpymisvammoja joutuessaan kosketuksiin ihon tai silmien kanssa. ==Lähteet== Luokka:Amiinit
Avaa sydämesi mulle (kappale)

”Avaa sydämesi mulle” on Fredin eli Matti Siitosen säveltämä ja esittämä kappale vuodelta 1974. Sanat kappaleeseen on tehnyt Vexi Salmi. Kappale julkaistiin Fredin samannimisellä albumilla Avaa sydämesi mulle. Se julkaistiin myös singlenä, jonka b-puolella on ”Elämäni nainen”. Kappale on Fredin tunnetuimpia. Vexi Salmi kirjoitti Fredin nuotitukseen sanat kuulematta kappaleesta edes demonauhaa. Fredin tarkoittamat säkeistö ja kertosäkeistö menivät Salmella päinvastoin, mistä syystä kertosäkeistö on niin sanotusti laulun kertova osa ja varsinaiset säkeistöt kertosäkeistöjä. Fredi osallistui kappaleella Syksyn sävel -laulukilpailuun vuonna 1974. Kappaleen sovitti Nacke Johansson. Fredi sijoittui kappaleellaan toiseksi. Myyntilistoilla kappale menestyi hyvin. Nimikkoalbumia myytiin yli 50 000 kappaletta, ja se valittiin Yleisradion vuoden albumiksi. ”Avaa sydämesi mulle” julkaistiin myös kokoelma-albumilla Finnhits 2, jota myytiin yli 150 000 kappaletta. Oman versionsa kappaleesta ovat levyttäneet muun muassa Raimo Kero, Jukka Kuoppamäki, Juhani Markola, Eila Pienimäki ja Hausmylly. Vuonna 2023 kappaleen levytti lapsilaulaja Eikka Eronen. == Lähteet == Luokka:Fredin kappaleet Luokka:Vuoden 1974 kappaleet Luokka:Vexi Salmen sanoittamat kappaleet Luokka:Syksyn sävel -finalistit
Avaruusvalssi

Avaruusvalssi on suomalaisen Toni Rossi ja Sinitaivas -yhtyeen studioalbumi vuodelta 1994. Levyn on julkaissut Audiovox Records. Tuottajina ovat olleet T.T. Oksala ja yhtye itse. Äänityksestä ja miksauksesta on huolehtinut Oksala Finnvoxin studioilla. Kasettimasteroinnin on tehnyt Jussi Salmela Kasettilinja-yhtiöstä. Levykannen yhtyekuvan on ottanut Jouko Lehtola Flaming Star -yhtiöstä. Kannen ulkoasun on suunnitellut Jani ja valmistanut Uudenmaan Ammattipaino Oy. Kiitoksissa on mainittu Pikku Danny, Sökö, Jönssi, Arska A, Henry Rono, Ripa, Hande ja Harjun nuorisotalo sekä erityiskiitoksissa Kimmo Lehtola. == Kappaleet == Kaikki kappaleet sovittanut Toni Rossi & Sinitaivas. Kaikki kappaleet sanoittanut Kari Kukkola. ;A-puoli # # # # # ;B-puoli # * # # # # == Kokoonpano == * Kimmo Pohjonen – haitari, Elka-urut, huuliharput ja laulu * Jukka Viljamaa – basso, laulu * Pete Parkkonen – rummut, perkussiot, laulu * Toni Rossi – laulu, kitara * Kari Kukkola – kitara, laulu ;Vierailijat * Keith Howard – Uillean pipes (kappale 1) * Arto Järvelä – nyckelharpa, Harding Fele (kappaleet 6, 7 ja 10) * Esa Kaartamo – Rhodes (kappale 2) * T.T. Oksala – kitara (kappale 5) * Juha Kapiainen – taustalaulu (kappaleet 3 ja 4) == Singlet == * * == Lähteet == * Toni Rossi & Sinitaivas MC Avaruusvalssi (AXRMC 1061, 1994) Luokka:Vuoden 1994 albumit Luokka:Suomalaiset pop rock -albumit Luokka:T. T. Oksalan tuottamat albumit
Juho Lehtonen

Juho Lehtonen (s. 3. elokuuta 1992 Rauma) on suomalainen jalkapalloilija, pelipaikaltaan hyökkääjä.Juho Lehtonen Soccerway-sivustolla Hänet valittiin Suomen vuoden poikapelaajaksi vuonna 2008. == Seurajoukkueura == Lehtonen on Pallo-Iirojen kasvatti. Hän siirtyi ennen kautta 2009 Ykkösessä pelaavaan PoPaan kolmivuotisella sopimuksella. Lehtonen teki ensimmäisen kauden aikana pelaamissaan 21 ottelussa 12 maalia. Toukokuussa hänet valittiin Ykkösen kuukauden pelaajaksi. Kaudella 2010 Lehtonen pelasi yhden ottelun enemmän, mutta oli avauskokoonpanossa harvemmin kuin edellisellä kaudella. Maaleja hän teki Ykkösessä kahdeksan. Maaliskuussa 2011 Lehtonen allekirjoitti nelivuotisen sopimuksen Veikkausliigassa pelaavan Turun Palloseuran kanssa. Hän teki ensiesiintymisensä pääsarjatasolla 6. toukokuuta, kun TPS voitti HJK:n kotonaan 2–0. Lehtonen tuli ottelussa kentälle 90. minuutilla Mika Ääritalon tilalle.TPS vs. HJK 2 - 0. Soccerway. Hän pelasi kaudella 2011 yhteensä 21 liigaottelua ja teki kaksi maalia. Avauskokoonpanossa hän oli neljä kertaa. Myös kaudella 2012 Lehtonen oli pääasiassa vaihtopelaaja aloittaen viisi pelaamistaan 19 sarjaottelusta. Maaleja hän teki liigakauden aikana neljä. Lehtosen peliaika kasvoi hieman kaudella 2013, kun hän pelasi 21 ottelua, joista seitsemän avauskokoonpanossa. Maalinteossa hän onnistui neljä kertaa. Lehtonen oli toukokuussa lainassa Ykkösessä pelaavassa Hakassa, jossa hän pelasi kaksi sarjaottelua. Kaudella 2014 Lehtosen vastuu TPS:ssa kasvoi, ja hän sai peliminuutteja yli kaksi kertaa enemmän kuin yhtenäkään aikaisemmista kausistaan joukkueessa. Hän pelasi 29 liigaottelua, joista 15 avauskokoonpanossa, ja teki kolme maalia. Kauden päätyttyä Lehtosen sopimus Ykköseen pudonneen TPS:n kanssa päättyi, ja hän siirtyi maaliskuussa 2015 Veikkausliigassa pelaavaan KTP:hen yksivuotisella sopimuksella. == Maajoukkueura == Lehtonen on edustanut Suomea poikien ja nuorten maajoukkueissa kaikissa ikäluokissa. Alle 21-vuotiaiden maajoukkuessa hän teki ensiesiintymisensä 10. elokuuta 2011 Porissa Suomen kohdattua Slovenian. == Tilastot == Päivitetty kauden 2021 jälkeen.Juho Lehtonen Playerhistory- sivustolla Veikkausliiga – Hall of FameJuho Lehtonen Palloliiton Tulospalvelussa Kausi Seura Sarja Ottelut Maalit 2008 P-Iirot Kakkonen 1 0 2009 PoPa Ykkönen 21 12 2010 22 8 2011 TPS Veikkausliiga 21 3 ÅIFK Kakkonen 3 0 2012 TPS Veikkausliiga 19 4 ÅIFK Kakkonen 1 0 2013 TPS Veikkausliiga 22 4 Haka Ykkönen 2 0 ÅIFK Kakkonen 2 2 2014 TPS Veikkausliiga 29 3 2015 KTP 23 3 2016 Jazz Ykkönen 22 2 2017 Kakkonen 17 16 2018 17 3 2019 19 7 2020 14 4 2021 17 5 * Veikkausliiga yht. 114/17 (0,15 maalia ottelua kohden) * Ykkönen yht. 67/22 (0,33 maalia ottelua kohden) * Kakkonen yht. 91/37 (0,41 maalia ottelua kohden) * Yhteensä 272/76 (0,28 maalia ottelua kohden) ==Saavutukset== TPS * Liigacup: 2012 Henkilökohtaiset palkinnot * Suomen vuoden poikapelaaja 2008 * Satakunnan vuoden poikapelaaja 2008, 2009, 2010 * Ykkösen kuukauden pelaaja 5/2009 ==Lähteet== Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Results May Vary

Results May Vary on Limp Bizkitin neljäs studioalbumi, joka julkaistiin 23. syyskuuta 2003. Albumi myi Yhdysvalloissa kultaa lokakuussa 2003 ja platinaa 3. kesäkuuta 2008. Albumilta julkaistiin kaksi singleä, Eat You Alive sekä koveriversio The Who:n kappaleesta Behind Blue Eyes. Molemmista kappaleista julkaistiin musiikkivideot, joista ensimmäisessä nähtiin näyttelijä Thora Birch ja toisessa näyttelijä Halle Berry. == Musiikki ja sanoitukset == Vaikka Results May Vary sisältää yhtyeen aiemman diskografian tapaan heavy metal- sekä rap-elementtejä, sillä kuullaan myös muun muassa alternative rock-, funk- ja jazz-vaikutteita. Kitaristi Wes Borland ei esiinny albumilla, sillä hän oli eronnut yhtyeestä vuonna 2001. Mike Smith valittiin Borlandin korvikkeeksi, mutta hänet kuullaan lopullisessa julkaisussa vain seitsemällä kappaleella. Yhtyeen laulajan Fred Durstin huhuttu suhde laulaja Britney Spearsin kanssa inspiroi osan albumin sanoituksista. Spears on kieltänyt olleensa suhteessa Durstin kanssa. Albumilla vierailevat rap-artisti Snoop Dogg sekä Korn- yhtyeestä tuttu kitaristi Brian "Head" Welch. Monta albumia varten nauhoitettua kappaletta jätettiin pois lopullisesta julkaisusta. == Kappaleet == Sanoitus: Fred Durst (raidat 1-14, 16), Snoop Dogg (raita 8), Pete Townshed (raita 15) Sävellys: Fred Durst (raidat 1-7, 9-14, 16), John Otto (raidat 1-7, 9-14), Sam Rivers (1-7, 9-14, 16), Mike Smith (raidat 2-4, 6, 9, 11, 14), DJ Lethal (raidat 8, 12), Brian "Head" Welch (raita 7), Pete Townshed (raita 15) # # # # # # # # # # # # # # # # == Lähteet == Luokka:Limp Bizkitin albumit Luokka:Vuoden 2003 albumit Luokka:Rick Rubinin tuottamat albumit
Hell-Born

Hell-Born on puolalainen black- ja death metal -yhtye, joka on perustettu vuonna 1996. Ennen yhtyeen perustamista Baal Ravenlock oli toiminut Behemothin rumpalina. ==Diskografia== Studioalbumit * * * * * * EP:t * ==Jäsenet== * Baal Ravenlock – laulu, bassokitara (1996–) * Les – laulu, kitara (1996–) * Jeff – laulu, kitara (2000–) * Paul – rummut (2006–) Entiset jäsenet * Sebastian "Basti" Luszcek – rummut * Krzysztof "Mały" Jankowski – rummut * Necrolucas – rummut ==Aiheesta muualla== * Luokka:Puolalaiset black metal -yhtyeet
Mazda RX-7

Mazda RX-7 on japanilaisen Mazdan vuosina 1978–2002 valmistama urheiluauto. Siinä on Wankel-moottori ja 1980-luvun malleissa noin 200 hevosvoimaa, 1990-luvun ja myöhemmissä malleissa on 250–280 hevosvoimaa. Huippunopeus on noin 250 km/h. == Moottoriurheilussa == Mazda kilpaili autolla muun muassa Le Mansin 24 tunnin ajoissa ja voitti Span 24 tunnin ajot vuonna 1981. Autolla voitettiin British Touring Car Championship vuosina 1980 ja 1981. Mazda Rally Team Europe teki autosta B-ryhmän ralliauton kaudelle 1984. == Lähteet == RX-7 Luokka:S-segmentin autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot
Antti Väistö

Antti Väistö (s. 1990) on suomalainen pesäpalloilija, joka kuului Hyvinkään Tahkon lupaavien nuorten harjoitusryhmään. Kaudella 2013 hän pelaa maakuntasarjassa Hämeenlinnan Paukussahttp://hameenlinnanpaukku.sporttisaitti.com/joukkueet2/miehet- maakunta/joukkue/. Väistön kasvattajaseura on Hämeenlinnan Paukku. Hän siirtyi Hyvinkään Tahkoon kaudeksi 2008. Silloin hän pelasi Suomensarjaa. Väistö pääsi pelaamaan muutaman Superpesis-ottelun kaudella 2009. Kaudelle 2011 hänet siirrettiin hakemaan kokemusta Ykköspesikseen Jokioisten Koetukseen. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 2009 Tahko 5 0 + 0 3 4 == Saavutukset == === Pelaajana === * 1 SM-pronssi: 2016 == Lähteet == *Väistön profiili Hyvinkään Tahkon kotisivuilla ===Viitteet=== Luokka:Suomalaiset pesäpalloilijat Luokka:Vuonna 1990 syntyneet Luokka:Elävät henkilöt
Punainen lyhty

Punainen lyhty () on hongkongilais-kiinalais-taiwanilainen yhteistyöelokuva vuodelta 1991. Elokuva sijoittuu 1920-luvun Kiinaan, ja sen päähenkilö on vanhahkon maanomistajan neljäs vaimo. Se voitti Hopeisen leijonan Venetsian elokuvajuhlilla ja oli useiden muiden palkintojen ehdokkaana. Raise the Red Lantern Awards Allmovie The New York Timesin kriitikot valitsivat Punaisen lyhdyn vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon. ==Pääosissa == == Lähteet == Luokka:Hongkongilaiset elokuvat Luokka:Vuoden 1991 elokuvat Luokka:Zhang Yimoun ohjaamat elokuvat
Dance, Girl, Dance

Dance, Girl, Dance on yhdysvaltalainen elokuva vuodelta 1940. Se kertoo viattomasta maalaistytöstä, joka matkustaa New Yorkiin luomaan uraa tanssijattarena. Hän päätyy kilpailemaa stripparin kanssa playboyn huomiosta. == Lähteet == Luokka:Vuoden 1940 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Yhdysvaltalaiset mustavalkoelokuvat
Hodinkan lentoasema

Hodinkan lentoasema (eli Frunzen keskuslentokenttä) oli 7 km luoteeseen Moskovan keskustasta sijainnut lentokenttä, joka oli kaupungin ainoa lentokenttä, kunnes Vnukovon lentoasema avattiin vuonna 1941. Sen kiitotiesuunta oli 09/27 ja betonisen kiitotien pituus oli 1 460 m. Kentän korkeus merenpinnasta oli 150 metriä. Kentän käyttö päättyi vuonna 2003 ja siellä on ulkoilmavarastoinnissa käytöstä poistettuja sotilaslentokoneita. == Aiheesta muualla == * Video kentän lentokoneromuista vuodelta 2009 Luokka:Moskovan lentoasemat
Warwick (täsmennyssivu)

Warwick viittaa muun muassa seuraaviin: == Paikkoja == * Warwick, kaupunki Warwickshiren kreivikunnassa Englannissa * Warwick, kaupunki Yhdysvalloissa Rhode Islandissa * Warwick, kunta Yhdysvalloissa New Yorkin osavaltiossa * Warwickshire, kreivikunta Keski-Englannissa * Warwick, kaupunki Australiassa, Queenslandin osavaltiossa ==Henkilöitä== * Derek Warwick (s. 1954), englantilainen kilpa-autoilija * Dionne Warwick (s. 1940), yhdysvaltalainen laulaja * Ethel Warwick (1882–1951), englantilainen näyttelijä ja malli. * Warwickin jaarli, brittiläinen arvonimi ** "Warwick Kuninkaantekijä", Richard Nevillen (16. Warwickin jaarli, 1428-1471) kutsumanimi == Muita merkityksiä== * Warwick, englantilainen automerkki 1950-1960-luvun vaihteesta * Warwick Basses, saksalainen bassokitaroiden valmistaja ;Britannian kuninkaallinen laivasto * HMS Warwick (1643), 22-tykkinen viidennen luokan alus * HMS Warwick (1696), 48-tykkinen neljännen luokan alus * HMS Warwick (1733), 60-tykkinen neljännen luokan alus * HMS Warwick (1767), 50-tykkinen neljännen luokan alus * HMS Warwick (D25), W-luokan hävittäjä
Daoma zei

Dao mazei on kiinalainen elokuva vuodelta 1987. Se kertoo hevosvarkaasta Tiibetin henkeäsalpaavissa maisemissa. Martin Scorsese piti elokuvaa vuosikymmenen parhaana.Horse Thief Rotten tomatoes == Pääosissa == == Lähteet == Luokka:Vuoden 1987 elokuvat Luokka:Kiinalaiset elokuvat Luokka:Draamaelokuvat
Friz Freleng

Isadore "Friz" Freleng (21. elokuuta 1905 – 26. toukokuuta 1995) oli yhdysvaltalainen animaattori, sarjakuvapiirtäjä, ohjaaja ja tuottaja. ==Varhainen ura== Freleng syntyi Kansas Cityssä, Missourissa. Valmistuttuaan lukiosta 1923 Freleng kutsuttiin Walt Disneyn tilalle Kansas City Film Ad Companyyn, jossa hän tutustui toisiin animaattoreihin, Hugh Harmaniin ja Ub Iwerksiin. Muutaman vuoden kuluttua Harman ja Iwerks muuttivat Kaliforniaan työskentelemään Disneyn perustamalle studiolle, ja Freleng seurasi perässä mutta ajautui pian riitoihin Walt Disneyn kanssa. Freleng vaihteli studiosta toiseen, kunnes 1933 sai paikan Warnerilta. Siellä alle 30-vuotias Freleng kohosi pian pääohjaajaksi, ja hänet houkuteltiin muutamaksi vuodeksi Metro- Goldwyn-Mayerille. Vuonna 1939 Freleng palasi Warnerille ja alkoi saada lyhytanimaatioilleen Oscar-ehdokkuuksia. Vuonna 1945 syntyivät pitkäaikaiset animaatiohahmot Sylvesteri-kissa ja Viiksi-Vallu, jälkimmäinen Mike Maltesen kynästä esikuvana lyhyt ja punaviiksinen Freleng. Freleng perusti myöhemmin David H. DePatien kanssa oman tuotantoyhtiön DePatie-Freleng Enterprisesin, ja hän tuotti 1960-luvulla suositut Vaaleanpunainen pantteri -animaatiot. 26\. toukokuuta 1995 Freleng kuoli luonnollisista syistä. Warner Bros -animoitu tv- sarja Sylvester ja Tipin Mysteerit oli omistettu hänen muistolleen. ==Lähteet== Luokka:Yhdysvaltalaiset animaattorit Luokka:Vuonna 1905 syntyneet Luokka:Vuonna 1995 kuolleet
Paul Watson

Paul Watson (s. 2. joulukuuta 1950) on kanadalaissyntyinen eläin- ja luontoaktivisti. Hän on Sea Shepherd Conservation Societyn perustaja ja puheenjohtaja. Watson on yksi tunnetuimmista eläin- ja luontoaktivisteista maailmassa. Hän on ollut puolustamassa valaita, haita ja delfiinejä. Watson on saanut tekemästään työstään lukuisia ja arvostettuja tunnustuksia. Watson on kirjoittanut myös useita kirjoja, ja hän esiintyy myös dokumentissa Sharkwater. Hänestä on myös itsestään tehty dokumenttielokuva vuonna 2008. Watson tunnetaan Suomessa etenkin Animal Planetin Valassodat-ohjelmasta, jossa Watson yhdessä Steve Irwinin laivansa miehistöineen yrittää estää laitonta valaanpyyntiä Japanin ja Australian merillä. Watson oli ennen Sea Shepherd Conversation Societyn perustamistaan kansainvälisen ympäristöjärjestö Greenpeacen toiminnassa mukana. Hän oli myöhemmin järjestössä myös johtokunnan jäsenenä, mutta erosi lopulta erimielisyyksistä johtuen. Paul Watson on sanonut: "Greenpeace vain protestoi. Mitä ne ovat saaneet aikaan pelkällä protestoinnilla?". Japani syyttää Watsonia valaanpyyntialuksen turmelemisesta ja sen miehistön jäsenen vahingoittamisesta Etelämantereen edustalla vuonna 2010, jolla perusteella Japani antoi hänestä pidätysmääräyksen. Hänet pidätettiin heinäkuussa 2024 Grönlannissa, mutta Tanskan oikeusministeriö päätti joulukuussa 2024 vapauttaa Watsonin, eikä luovuttanut häntä Japaniin. Luokka:Greenpeacen aktivistit Luokka:Ympäristöaktivistit Luokka:Kanadalaiset aktivistit Luokka:Vuonna 1950 syntyneet Luokka:Elävät henkilöt
Barret Oliver

Barret Spencer Oliver (s. 24. elokuuta 1973 Los Angeles, Kalifornia) on yhdysvaltalainen näyttelijä ja valokuvaaja. Lapsitähtenä hänet tunnettiin parhaiten roolistaan Bastianina vuoden 1984 fantasiaelokuvassa Päättymätön tarina. ==Ura== Oliver esitti pieniä rooleja televisiossa ja elokuvissa ennen rooliaan Tarina vailla loppua -elokuvassa. Tätä seurasivat hänen roolinsa Frankenweeniessa ja androidi Darylina vuoden 1985 elokuvassa D.A.R.Y.L.. Hän esiintyi myös sekä elokuvassa Cocoon – nuoruudenlähde että sen jatko-osassa Paluu nuoruudenlähteelle. Hän sai yhä vain isompia rooleja ja sai myös pääroolin Dickon Sowerbyna Hallmark Hall of Famen Salaisessa puutarhassa. Näyttelemisen jälkeen Oliver ryhtyi ammattimaiseksi valokuvaajaksi. Vuonna 2008 hän opetti valokuvaamista Los Angelesissa. ==Filmografia== ===Elokuvat=== * Hei me leikellään (Jekyll & Hyde... Together Again, 1982) * Suutele minua jäähyväisiksi (Kiss Me Goodbye, 1982) * Poikkeuksellista rohkeutta (Uncommon Valor, 1983/I) * Päättymätön tarina (The Neverending Story, 1984) * Frankenweenie (1984) * D.A.R.Y.L. (1985) * Cocoon – nuoruudenlähde (Cocoon, 1985) * Paluu nuoruudenlähteelle (Cocoon: The Return, 1988) * Kohtauksia luokkataistelusta Beverly Hillsissä (Scenes from a Class Struggle in Beverly Hills, 1989) ===Televisio=== * The Incredible Hulk (1 jakso, 1981) * The Circle Family (1982) * Ritari Ässä (1 jakso, 1982) * Love, Sidney (1 jakso, 1983) * Lottery! (1 jakso, 1984) * Kutsu helvettiin (Invitation to Hell, 1984) * Highway to Heaven (1 jakso, 1984) * Finder of Lost Loves (1 jakso, 1984) * Hämärän rajamailla (1 jakso, 1986) * Spot Marks the X (1986) * Salainen puutarha (1987) * Tall Tales & Legends (1 jakso, 1987) * Hooperman (1 jakso, 1988) ==Lähteet== ==Aiheesta muualla== *Barret Oliver Archive *Silverstein Photography Annual Luokka:Yhdysvaltalaiset näyttelijät Luokka:Yhdysvaltalaiset valokuvaajat Luokka:Vuonna 1973 syntyneet Luokka:Elävät henkilöt Luokka:Yhdysvaltalaiset lapsinäyttelijät
Warren Magnuson

Warren Grant Magnuson (12. huhtikuuta 1905 Moorhead, Minnesota, Yhdysvallat – 20. toukokuuta 1989) oli yhdysvaltalainen demokraattipoliitikko, joka istui vuodet 1937–1944 edustajainhuoneessa ja vuodet 1944–1981 senaatissa. == Elämä == Warren Magnuson syntyi Moorheadissa, Minnesotassa vuonna 1905. Hän kasvoi adoptoituna William ja Emma Magnusonin perheessä eikä tiettävästi koskaan tavannut biologisia vanhempiaan. Warren kävi high schoolin Moorheadissa. Tämän jälkeen hän jatkoi opiskelujaan Pohjois-Dakotan yliopistossa ja Pohjois- Dakotan osavaltionyliopistossa. Pohjois-Dakotasta hän muutti Washingtonin osavaltioon ja kirjautui Washingtonin yliopistoon lokakuussa 1925. Seuraavana vuonna Magnuson sai akateemisen perustutkintonsa ja aloitti jatko-opinnot yliopiston lakikoulussa. Hän valmistui vuonna 1929. Magnuson sai asianajajan pätevyyden valmistumisvuotenaan ja alkoi harjoittaa ammattiaan Seattlessa. Vuonna 1931 hän aloitti Kingin piirikunnan erityissyyttäjänä. Magnuson oli vuodet 1933–1934 Washingtonin osavaltion edustajainhuoneessa, ja vuodet 1934–1936 hän oli Kingin piirikunnan piirisyyttäjänä. Magnuson ehtinyt toimia syyttäjänä kuin kaksi vuotta, kun hän nousi Yhdysvaltain edustajainhuoneeseen vaaleissa 1936. Hän sai mahdollisuuden, kun vaalipiirin edustajana ollut Marion Zioncheck epäröi uutta osallistumistaan vaaleihin ja kärsi psykologisista ongelmista. Zionchek teki itsemurhan pian, sen jälkeen kun ilmoitti, ettei hae enää uudelle kaudelle. Magnuson voitti selvästi paikan edustajainhuoneeseen. Edustajana Magnuson aloitti 3. tammikuuta 1937 ja istui edustajainhuoneessa lopulta joulukuulle 1944. Hänet valittiin kolmesti jatkokaudelle. Toisen maailmansodan aikana Magnuson palveli useita kuukausia lentotukialus USS Enterprisellä, kunnes presidentti Franklin D. Roosevelt määräsi kaikki edustajat palaamaan kotimaahan. Magnuson nouti edustajainhuoneessa Washingtonin osavaltion johtavien demokraattipoliitikkojen joukkoon. Kun Roosevelt nimitti Magnuson mentorin senaattori Homer Bonen vetoomustuomioistuimeen, Magnuson haki vapautuneeseen paikkaan senaatissa. Hän voitti paikan vaaleissa 1944. Hän aloitti senaattorina jo Bonen eron jälkeen, ennen kuin muut uudet senaattorit. Magnuson istui senaatissa kuusi kautta ja 36 vuotta. Hän menetti paikkansa Slade Gortonille vuoden 1980 vaaleissa. Henry M. Jackson oli senaatissa Washingtonissa 1952–1980. Magnuson ja Jackson pystyivät vaikuttamaan senaatissa osavaltion hyväksi, ja heidän ansiosta Washington sai ennennäkemättömän osan valtion rahoista. Magnuson varmisti määrärahoja patojen ja valtateiden rakentamiseen sekä takasi hätäavun St. Helensin purkautumisen jälkeen. Viimeiset kaksi vuotta Magnuson toimi senaatin varapuhemiehenä. Magnuson jatkoi asianajajana, sen jälkeen kun tippui senaatista. Hän kuoli Seattlessa vuonna 1989, ja hänet on haudattu Acacia Memorial Parkiin. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1905 syntyneet Luokka:Vuonna 1989 kuolleet
The Independence of Observation Choice

__NOTOC__ The Independence of Observation Choice on puolalaisen death metal -yhtye Nomadin neljäs studioalbumi, joka on julkaistu vuonna 2007. == Kappaleet == Kaikki kappaleet säveltänyt Patrick & Bleyzabel, paitsi IX säveltänyt Bulldozer. # # # # # # # # # # # # == Kokoonpano == * Bleyzabel Balberith – laulu * Patrick – kitara * Nameless Immenus – kitara * Hydrant Hydrousus – bassokitara * Domin Dominus – rummut == Aiheesta muualla == * * The Independence of Observation Choice discogs.com -sivustolla Luokka:Nomadin albumit Luokka:Vuoden 2007 albumit
Hell-Born (albumi)

Hell-Born on puolalaisen black metal -yhtye Hell-Bornin EP-levy, joka on julkaistu vuonna 1996. ==Kappaleet== # # # # # ==Kokoonpano== * Baal Ravenlock – laulu, rummut * Les – kitara, bassokitara, laulu ==Aiheesta muualla== * * Luokka:Vuoden 1996 EP:t Luokka:Hell-Bornin albumit
Musta jumala, valkea paholainen

Musta jumala, valkea paholainen on brasilialainen elokuva vuodelta 1964. Se käsittelee Brasilian sosiaalipoliittisia ongelmia. Elokuva oli ehdolla Kultaisen palmun saajaksi Cannesin elokuvajuhlilla. Siellä Georges Sadoul arvioi sen edustavan vallankumouksellista tyyliä ja Cinema Novoa parhaimmillaan. == Näyttelijät == Lähde: Viitattu 6.7.2021. == Lähteet == Luokka:Brasilialaiset elokuvat Luokka:Vuoden 1964 elokuvat Luokka:Seikkailuelokuvat Luokka:Draamaelokuvat Luokka:Mustavalkoelokuvat